UYeFA Chempionlar Ligasi finali mezbonini o‘zgartirdi. O‘yin Portugaliyadagi «Dragau» stadioniga ko‘chirildi. 29 may kungi o‘yinda stadionga finalchilar — «Manchester Siti» va «Chelsi»ning 6 ming nafardan muxlisi kirishiga ruxsat beriladi. Eslatib o‘tamiz, final aslida Istanbulda o‘tkazilishi kerak edi. Ammo Turkiyada koronavirus bilan vaziyat og‘irligi sababli bellashuv joyi o‘zgartirildi.